Hawaje (ang. "Hawaii", haw. "Hawaiʻi") – sztat we USA rozlygowany na Pokojnym Ôceanie, kery ôbejmuje 137 wyspōw ze archipelagu Hawaje (we tym 8 pōmiyszkiwanych: Hawaii, Oahu, Kauai, Molokai, Lanai, Maui, Niihau a Kahoolawe). Niy mo uōn nijakigo kuplōngu ze głōwnōm tajlōm USA, kero je rozlygowano na kōntynyńcie. Wyspy Hawajōw sōm gōrzyste a je na ich mocka wulkōnōw. Rdzynno, polinezyjsko ludność Hawajōw to je ino 6,6% ludzi, nojwiyncyj je sam imigrantōw ze Azyji a jejich potomkōw. Lo Ojropejczykōw ôddykńōne ôd Jamesa Cooka we 1788 roku, we 1898 anektowane bez USA, ôd 1959 majōm status sztatu.